Projektas

PRIENŲ RAJONO savivaldybės TARYBA

SPRENDIMAS

DĖL 2000-11-30 VALSTYBINĖS ŽEMĖS NUOMOS SUTARTIES NR. N69/2000-0225, PAKEISTOS 2021-06-25 SUSITARIMU NR. 10SŽN-124-(14.10.55.), NUTRAUKIMO

Nr.

Prienai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 32 straipsnio 5 dalies 1 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 2 punktu, atsižvelgdama į tai, kad akcinė bendrovė „Lietuvos draudimas“ 2024-01-29 pirkimo–pardavimo sutartimi Nr. 825 pardavė nuosavybės teise valdomas patalpas, esančias nuomojamame žemės sklype, ir į akcinės bendrovės „Lietuvos draudimas“ 2024-07-17 prašymą (reg. Nr. (7.37Mr)R1-3526), pateiktą Ūkio priežiūros skyriaus vadovo Gedo Bandzevičiaus, veikiančio pagal 2024-05-15 akcinės bendrovės „Lietuvos draudimas“ administracijos darbo reglamentą Nr. 2024-33-R-00-00-2023, patvirtintą akcinės bendrovės „Lietuvos draudimas“ valdybos 2024-05-15 sprendimu Nr. 51, Prienų rajono savivaldybės taryba n u s p r e n d ž i a:

1. Nutraukti 2000-11-30 valstybinės žemės nuomos sutartį Nr. N69/2000-0225, pakeistą 2021-06-25 susitarimu Nr. 10SŽN-124-(14.10.55.) (toliau – Nuomos sutartis), kurios pagrindu akcinė bendrovė „Lietuvos draudimas“ nuomojasi Prienų rajono savivaldybės patikėjimo teise valdomą 0,0627 ha žemės sklypo dalį, esančią 0,1506 ha žemės sklype (kadastro Nr. 6943/0007:121) Kauno g. 1A, Prienų m.

2. Nurodyti, kad akcinė bendrovė „Lietuvos draudimas“ ne vėliau kaip per vieną mėnesį nuo šio sprendimo priėmimo dienos Lietuvos Respublikos nekilnojamojo turto registro įstatymo nustatyta tvarka savo lėšomis Nuomos sutartį išregistruotų iš Nekilnojamojo turto registro.

3. Pavesti Prienų rajono savivaldybės administracijai kontroliuoti šio sprendimo vykdymą.

Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose šio teismo rūmuose (Vilniaus rūmai, Žygimantų g. 2, Vilnius; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras